Sutherland | Die Joernaal van Kaalvoet
« Die stem in my kop
Garters en Bouquets »
Oktober 5, 2009 deur Kaalvoet
Een van die groot avonture toe ek 'n laaitie was, is as ek en my pa loop vee haal het in die binneland. Partykeer het ons 'n vrag skaap gery tot in die ou Transvaal, sodat ons die trip kan betaal vir 'n nuwe trekker, en ander kere het ons net loop skaap haal in die Karoo om vet te voer voor Krismis.
Hierdie trips van ons was 'n plaaskind se droom. 'n Hele vrag vol diere agterop die lorrie, en kort kort stop mens om almal weer regop staan te maak. Lekker morsige affering, en mens se ma is hopeloos te ver om te kla oor jou vuil klere. Ek en my pa het telkens vol modder en mis tuisgekom. My pa moeg, en ek stralend en vol skaapstront.
Dis so ritueel gewees, ek kan nie slaap nie, en die volgende oggend kom haal my pa my met tee. Dan trek ek sweetpakbroek (hoogmode in die 80's) en topboots aan, en dan ry ons. Teen die son opkom, is ons net anderkant Laiingsburg, en dan stop ons vir gekookte eiers, daai broodjies tussen die slaaiblare en swart koffie. Ek drink nog steeds my koffie swart.
Die Karoo in die winter is baie koud. Die spesifieke oggend in Laingsburg moes ek my pa help (lees, eenkant staan en spanners aangee) want dit was so koud, die diesel was so dik dit wou nie deur die filters gaan nie. N a'n lang gesukkel, baie lelike woorde en omtrent al die koffie sak ons die aand laat uiteindelik in Sutherland.
Ons het die Verlatekloofpas teen 'n slakkepas opgesukkel. En toe ons daai laaste draai vat in Sutherland in, toe vries daai Ford D-reeks so kopligte vas in die pad.